Porfirio Díaz

Gwleidydd a milwr [o Fecsico oedd Porfirio Díaz (15 Medi 1830 – 2 Gorffennaf 1915) a fu'n Arlywydd Mecsico o 1877 i 1880 ac o 1884 i 1911.

Ganwyd yn Oaxaca de Juárez yn nhalaith Oaxaca yn ne Mecsico. Roedd yn mestizo ac yn hanu o dras frodorol. Dechreuodd hyfforddi i fod yn offeiriad yn 15 oed. Ymunodd â'r fyddin a gwasanaethodd yn Rhyfel Mecsico a'r Unol Daleithiau (1846–48), yn Rhyfel La Reforma (1857–60), ac yn y frwydr yn erbyn y Ffrancod yn 1861–67.

Yn 1876 arweiniodd Díaz wrthryfel yn erbyn yr Arlywydd Sebastián Lerdo de Tejada a chafodd ei ethol yn arlywydd y wlad ym Mai 1877. Ac eithrio'r cyfnod 1880–84, pryd gwasanaethodd y Cadfridog Manuel González yn arlywydd, Díaz oedd unben y wlad am fwy na 30 mlynedd, cyfnod a elwir el porfiriato. Wedi iddo ennill etholiad arlywyddol 1910 drwy dwyll, dechreuodd Chwyldro Mecsico yn ei erbyn. Ymddiswyddodd Díaz o'r arlywyddiaeth ar 25 Mai 1911 ac aeth i Ewrop yn alltud. Bu farw ym Mharis yn 84 oed.

 Cyfeiriadau 

Categori:Arlywyddion Mecsico
Categori:Cadfridogion o Fecsico
Categori:Genedigaethau 1830
Categori:Gwleidyddion y 19eg ganrif o Fecsico
Categori:Gwleidyddion yr 20fed ganrif o Fecsico
Categori:Marwolaethau 1915
Categori:Milwyr y 19eg ganrif o Fecsico
Categori:Pobl o Oaxaca
Categori:Pobl fu farw ym Mharis